钦定古今图书集成/明伦汇编/氏族典/第109卷 > 《廖用贤尚友录》 > 崔祖思
## 钦定古今图书集成/明伦汇编/氏族典/第109卷 > 《廖用贤尚友录》 > 崔祖思

按《南齐书崔祖思传》，“祖思字敬元，清河东武城人，崔
琰七世孙也。父僧护，州秀才。祖思初辟主簿。太祖在
淮阴，闻风自结，为上辅国主簿，甚见亲待，参豫谋议。
建元元年，转长兼给事黄门侍郎。上初即位，祖思启
陈政事，上优诏报答。寻迁宁朔将军，领齐郡太守。是
冬魏动，迁冠军将军、军主，屯淮上。二年，进号征卤将
军”，仍迁假节、督青冀二州刺史。少时卒。